PSH หลอกคนผ่อนดาวน์รอเก้อ! 3 ปีคอนโดไม่ขึ้น-ที่ดินยังว่างเปล่า
ผู้สื่อข่าวรายงานว่า กลุ่มผู้ซื้อคอนโดมิเนียม โครงการ พ …
11 พ.ค. 2560

ผู้สื่อข่าวรายงานว่า กลุ่มผู้ซื้อคอนโดมิเนียม โครงการ พลัม พรีเมี่ยม พหลโยธิน กรุงเทพฯ ในเครือบริษัท พฤกษาเรียลเอสเตท จำกัด (มหาชน) หรือ PSH ได้ทำการร้องเรียนหลังจากเดินทางมาดูบริเวณที่จะสร้างคอนโดมิเนียมดังกล่าว และพบว่าตอนนี้โครงการยังไม่เริ่มก่อสร้างและยังเป็นที่ดินยังว่างเปล่าอยู่ ซึ่งทางโครงการได้ปล่อยให้มีการผ่อนดาวน์คอนโดมิเนียมระยะเวลาเกือบ 3 ปี แต่โครงการยังไม่เริ่มก่อสร้าง
ทั้งนี้ผู้ซื้อให้ข้อมูลว่า ซื้อคอนโดมิเนียมในราคา 999,000 บาท จนถึงราคาเกือบ 1,500,000 บาท เริ่มทำสัญญาและผ่อนดาวน์มาตั้งแต่ปี 2557 ซึ่งเจ้าหน้าที่แจ้งว่าจะเข้าอยู่อาศัยได้ภายเดือนพฤษภาคม 2560 แต่เมื่อติดต่อไปที่โครงการดังกล่าว กลับไม่ได้ความชัดเจนถึงเรื่องที่จะก่อสร้างต่อหรือไม่
ด้านฝ่ายประชาสัมพันธ์ PSH เจ้าของโครงการชี้แจงว่าเบื้องต้นฝ่ายบริหารจะประชุมกันกันก่อน แล้วจะชี้แจงข้อสรุปภายในวันที่ 12 พฤษภาคม 2560